turjo4nis/wikipedia-bn-dump-20250701 huggingface dataset:
আইভি রহমান

আইভি রহমান (৭ জুলাই ১৯৩৬ - ২৪ আগস্ট ২০০৪) বাংলাদেশের একজন রাজনীতিবিদ ও সমাজকর্মী ছিলেন। তার পুরো নাম জেবুন্নাহার আইভি। তিনি বাংলাদেশ আওয়ামী লীগের একজন সক্রিয় সদস্য ছিলেন। মুক্তিযুদ্ধ এবং সমাজসেবায় অনন্য ও গৌরবোজ্জ্বল ভূমিকা রাখার জন্য তিনি স্বাধীনতা দিবস পুরস্কার লাভ করেন।

ব্যক্তিগত জীবন 
আইভি রহমান ১৯৩৪ সালের ৭ জুলাই কিশোরগঞ্জ জেলার ভৈরব থানার চন্ডিবের গ্রামে জন্মগ্রহণ করেন। আট বোন ও চার ভাইয়ের মধ্যে তার অবস্থান ছিল পঞ্চম। তার বাবা জালাল উদ্দিন আহমেদ ঢাকা কলেজের অধ্যক্ষ ছিলেন। মা হাসিনা বেগম গৃহিণী ছিলেন। তার প্রাথমিক শিক্ষা জীবন ভৈরব থানার অন্তর্গত একটি বিদ্যালয়ে সম্পন্ন হয়। পরবর্তীতে তিনি ঢাকা বিশ্ববিদ্যালয় থেকে বাংলায় বি.এ (অনার্স) ডিগ্রী লাভ করেন৷

প্রয়াত রাষ্ট্রপতি ও বিশিষ্ট রাজনীতিবিদ জিল্লুর রহমান তাকে ১৯৫৮ সালের ২৭ জুন তারিখে নবম শ্রেণীতে অধ্যয়নকালীন সময়ে বিয়ে করেন। পারিবারিক জীবনে ১ পুত্র নাজমুল হাসান পাপন সাবেক সংসদ সদস্য ও ২ কন্যা সন্তান - তানিয়া ও ময়না'র মা ছিলেন তিনি৷

কর্মজীবন 
তিনি  ঢাকা বিশ্ববিদ্যালয়ে অধ্যয়নরত অবস্থায় শেখ মুজিবুর রহমানের নীতি ও আদর্শে উদ্বুদ্ধ হয়ে গণতন্ত্রের সংগ্রামে আত্মনিয়োগ করেন৷ ১৯৭১ সালে বাংলাদেশের স্বাধীনতা যুদ্ধ শুরু হলে ভারতে অস্ত্র চালনা এবং প্রাথমিক চিকিৎসা সহায়তা প্রশিক্ষণ গ্রহণ করেন। এছাড়া তিনি জয়বাংলা রেডিওতে নিয়মিত কথিকা পাঠ করতেন৷ ১৯৬৯ সালে মহিলা আওয়ামী লীগের প্রতিষ্ঠাতা সাংগঠনিক সম্পাদকের দায়িত্ব পালন করেন।

১৯৭৮ সালে বাংলাদেশ আওয়ামী লীগের কেন্দ্রীয় কার্যনির্বাহীর কমিটির মহিলা বিষয়ক সম্পাদক নির্বাচিত হন। ১৯৮০ সালে বাংলাদেশ মহিলা আওয়ামীলীগের সভাপতি হিসেবে দায়িত্ব গ্রহণ করেন। ২০০২ সাল পর্যন্ত তিনি এ পদে আসীন ছিলেন। এরপর বাংলাদেশ আওয়ামী লীগের কার্যনির্বাহী কমিটির মহিলা বিষয়ক সম্পাদকের দায়িত্ব নেন। বাংলাদেশ মহিলা সমিতি পুণঃগঠনে তিনি অগ্রণী ভূমিকা পালন করেন।

মৃত্যু-পূর্ব পর্যন্ত তিনি এ সমিতির সভানেত্রী ও জাতীয় অন্ধ কল্যাণ সমিতির সাধারণ সম্পাদকের দায়িত্ব পালন করেন। ১৯৯৬ থেকে ২০০১ সাল পর্যন্ত তিনি একাধারে মহিলা সংস্থা ও জাতীয় মহিলা সমিতির সভানেত্রী ছিলেন।

সম্মাননা 
মুক্তিযুদ্ধ এবং সমাজসেবার ক্ষেত্রে অনন্য ও গৌরবোজ্জ্বল ভূমিকা রাখার জন্য আইভি রহমানকে স্বাধীনতা দিবস পুরস্কার-২০০৯ (মরণোত্তর) প্রদান করা হয়। জিল্লুর রহমান মহিলা কলেজের নির্মাণাধীন ছাত্রীনিবাস, ঢাকা-সিলেট মহাসড়কে তোরণ ও নামফলক তার নামে নামাঙ্কিত হয়েছে। তার সম্মানার্থে ভৈরব-কিশোরগঞ্জ মহাসড়কে ভৈরব স্টেডিয়ামের নাম পরিবর্তন করে শহীদ আইভি রহমান পৌর ষ্টেডিয়াম রাখা হয়। বাংলাদেশের প্রথম সাঁতার ক্রীড়া আয়োজন সুইমিংপুলের নামে তার নামে নামকরণ করা হয়।

মৃত্যু 
তিনি ২০০৪ সালের ২১ আগস্ট ঢাকার বঙ্গবন্ধু এভিনিউতে বাংলাদেশ আওয়ামী লীগের জনসভায় এক ভয়াবহ গ্রেনেড হামলায় গুরুতর আহত হন। অতঃপর ২৪ আগস্ট রাত ২টায় চিকিৎসাধীন অবস্থায় মৃত্যুবরণ করেন।

তথ্যসূত্র 

১৯৪৪-এ জন্ম
২০০৪-এ মৃত্যু
কিশোরগঞ্জ জেলার রাজনীতিবিদ
বাঙালি সমাজসেবক
বাংলাদেশী সমাজকর্মী
সমাজসেবায় স্বাধীনতা পুরস্কার বিজয়ী
রাজনীতিতে বাংলাদেশী নারী
বনানী কবরস্থানে সমাধিস্থ
গুপ্তহত্যার শিকার বাংলাদেশী রাজনীতিবিদ
বাংলাদেশ আওয়ামী লীগের রাজনীতিবিদ
শেখ পরিবার
২০০৪-এ গুপ্তহত্যার শিকার রাজনীতিবিদ
২০০৪-এ বাংলাদেশে খুন
২০০০-এর দশকে গুপ্তহত্যার শিকার এশীয় রাজনীতিবিদ
বনরুই

বনরুই ফোলিডোটা বর্গের আঁশযুক্ত স্তন্যপায়ী প্রাণী। মুখে দাঁত না থাকায় পূর্বে দাঁতহীন স্তন্যপায়ী প্রাণীদের দলে অন্তর্ভুক্ত করা হতো। কিন্তু কিছু বিশেষ বৈশিষ্ট্যের কারণে বর্তমানে এদের আলাদা একটি দল ফোলিডোটার অন্তর্ভুক্ত করা হয়েছে, যার একমাত্র সদস্য বনরুই। পিঁপড়া ও পিঁপড়াজাতীয় প্রাণী খায় বলে আঁশযুক্ত পিঁপড়াভুক নামেও পরিচিত। তবে অনেক উপজাতিরা একে রুহিন করে ডাকে।

নাম
আঁশযুক্ত শরীর ও মৎস্যাকৃতি গঠনে বনজঙ্গলে চলাফেরা করা রুই মাছের মতো দেখতে মনে হয় বলে এদেরকে বনরুই বলা হয়ে থাকে। এরা বিপদের আভাস পেলে নিজের শরীর গুটিয়ে নেয় বলে মালয় ভাষায় এদের বলা হয় "পেঙ্গুলিং" - যেখান থেকে এসেছে এদের ইংরেজি নাম প্যাঙ্গোলিন।

প্রজাতি

বনরুই এশিয়া ও আফ্রিকার বিভিন্ন দেশে দেখা যায়। পৃথিবীতে ৭ প্রজাতির বনরুই রয়েছে, তন্মধ্যে এশিয়ায় আছে ৪ প্রজাতির। এশীয় বনরুইদের ৩ প্রজাতিই বাংলাদেশে পাওয়া যায়।

বর্গ ফোলিডোটা PHOLIDOTA
পরিবার ম্যানিডি Manidae
উপপরিবার ম্যানিনি Maninae
গণ ম্যানিস Manis (এশীয় বনরুই)
দেশি বনরুই (Indian Pangolin Manis crassicaudata) 
চায়না বনরুই (Chinese Pangolin Manis pentadactyla)
মালয়ী বনরুই (Sunda Pangolin Manis javanica)
ফিলিপাইন বনরুই (Philippine Pangolin Manis culionensis)
উপপরিবার স্মুটসিনি Smutsiinae (আফ্রিকান বনরুই)
গণ ফ্যাটাজিনাস Phataginus
সাদাপেট বনরুই (Tree Pangolin Phataginus tricuspis)
লম্বালেজি বনরুই/কালোপেট বনরুই (Long-tailed Pangolin Phataginus tetradactyla)
গণ স্মুটসিয়া Smutsia
বৃহৎ বনরুই (Giant Pangolin Smutsia gigantea)
টেম্মিঙ্কের বনরুই (Ground Pangolin Smutsia temmincki)

তথ্যসূত্র

বহিঃসংযোগ 
 Pangolin: Wildlife summary from the African Wildlife Foundation
 A photograph of a pangolin
 Tree of Life of Pholidota 
 National Geographic video of a Pangolin
 Pangolin rituals in Tanzania
 Proceedings of the Workshop on Trade and Conservation of Pangolins Native to south and Southeast Asia (PDF)

বনরুই
স্তন্যপায়ী প্রাণী
ফোলিডোটা
ঘূর্ণায়মান প্রাণী
বিলুপ্তপ্রায় প্রাণী
জন অ্যাডওয়ার্ড গ্রে কর্তৃক নামকরণকৃত ট্যাক্সা
কাওরান বাজার

কাওরান বাজার বা কারওয়ান বাজার বাংলাদেশের রাজধানী ঢাকার কেন্দ্রীয় পাইকারী ও খুচরা বাজার।

নামকরণের ইতিহাস 
১৭শ শতাব্দী থেকেই এখানে বাজার ছিল। ১৮শ শতাব্দীর শেষের দিকে কারওয়ান সিং নামের একজন মারওয়াড়ী ব্যবসায়ী এখানে প্রথম মার্কেট খোলেন। তার নামেই এই বাজারের নামকরণ হয়েছে।

অন্যমতে, শূরী বংশের প্রতিষ্ঠাতা ও ভারতবর্ষের সম্রাট শেরশাহ শূরী (১৫৩৮-১৫৪৫) সুলতানি বাংলার রাজধানী সোনারগাঁও থেকে পাঞ্জাবের মুলতান পর্যন্ত ৪ হাজার ৮০০ কিলোমিটার দীর্ঘ ‘সড়ক-ই-আযম’ নির্মাণ করেন, যা বর্তমানে গ্র্যান্ড ট্রাঙ্ক রোড নামে পরিচিত। তিনিই প্রথম ঘোড়ার মাধ্যমে ডাকের ব্যবস্থা করেছিলেন। দ্রুত সংবাদ আদান-প্রদান, পথচারীদের নিরাপত্তা, রাত্রিযাপন, সংবাদবাহকের ঘোড়া বদল ইত্যাদি কারণে এই সড়কে নির্দিষ্ট দূরত্বে তার প্রশাসন নিরাপত্তাচৌকি ও সরাইখানা স্থাপন করেছিল। ইতিহাস বলে, সড়ক-ই-আযম কারওয়ান বাজারের পাশ দিয়ে অথবা কোনো সংযোগ সড়কের মাধ্যমে এই বাজারের সঙ্গে সংযুক্ত ছিল। ঠিক তেমনি এখানেও একটি সরাইখানা ছিল, যার ফারসি শব্দ ক্যারাভাঁ ()। ‘ক্যারাভাঁ’ বা ‘ক্যারাভেন’ থেকেই “ক্যারভাঁন বাজার,” থেকে কালের পরিক্রমায় এই স্থানের নামকরণ হয়েছে এখনকার “কারওয়ান বাজার”।

বাজারের অবস্থান 
কারওয়ান বাজার ঢাকা শহরের সবচেয়ে বড় পাইকারী বাজার। ২০০২ সালের হিসাব অনুযায়ী এই বাজারে ১২৫৫টি দোকান আছে এবং তন্মধ্যে ৫৫টির মালিক ঢাকা সিটি কর্পোরেশন।

এই বাজারের সবচেয়ে বড় বৈশিষ্ট্য হচ্ছে এখানে প্রতিটা সবজি এবং ফলের জন্য আলাদা আলাদা নির্ধারিত আড়ৎ রয়েছে।
রয়েছে মাছ এর বিশাল পাইকারি বাজার। এছাড়াও রয়েছে নির্ধারিত কামারপট্টি। রয়েছে ইলেক্ট্রিক ও ইলেকট্রনিকস মার্কেট। এছাড়াও রয়েছে হার্ডওয়্যার ও স্যানিটারি মার্কেট। রয়েছে মুরগির আড়ৎ। জুতা ও জামা কাপড়ের বিশাল মার্কেট। রয়েছে মধ্যবিত্ত ও নিম্নবিত্তের জন্য খোলা বাজার।
ফলের আড়ৎ এর সবচেয়ে বড় বৈশিষ্ট্য হলো এখানে যাবতীয় সকল দেশীয় ফল সবসময় পাওয়া যায়।

যেসকল আড়ৎ গুলো সবচাইতে নামকরা ও জনপ্রিয় তাদের মধ্যে অন্যতম হচ্ছে মেঘনা ফার্ম, স্বদেশ ফার্ম, সোনার বাংলা বাণিজ্যালয়, আমেনা ট্রেডার্স, কিরন ট্রেডার্স, শাহ আলী ফার্ম।

বাণিজ্যিক প্রতিষ্ঠান 

ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। দৈনিক প্রথম আলো, দ্য ডেইলি স্টার, দি ইন্ডিপেন্ডেন্ট এবং আরও অনেক খবরের কাগজের প্রধান অফিস কাওরান বাজারে অবস্থিত। এছাড়াও একুশে টেলিভিশন, এনটিভি, এটিএন বাংলা, এটিএন নিউজ, বাংলাভিশন, আরটিভি টেলিভিশনের প্রধান কার্যালয় এবং স্টুডিও কাওরান বাজারে অবস্থিত।

তথ্যসূত্র 

ঢাকার পাড়া
ঢাকার অর্থনীতি
বাংলাদেশের হাটবাজার
মোহাম্মদ কিবরিয়া

মোহাম্মদ কিবরিয়া (১ জানুয়ারি ১৯২৯ - ৭ জুন ২০১১) হলেন বাংলাদেশের আধুনিক চিত্রকলা আন্দোলনের অন্যতম পথিকৃৎ শিল্পী। তিনি মাটি, মা আর মানুষের অসাধারণ সব ছবি এঁকে গেছেন সারাটা জীবন। ২০০৮ সালে তাকে ঢাকা বিশ্ববিদ্যালয়ের চারুকলা অনুষদের প্রফেসর ইমেরিটাস হিসেবে মনোনীত করা হয়।

জন্ম 
তিনি ১৯২৯ সালের ১ জানুয়ারি ভারতের পশ্চিমবঙ্গের বীরভূমে জন্মগ্রহণ করেন। তার পিতার নাম মোহাম্মদ রফিক এবং মাতার নাম সায়েরা বেগম। তার বড় ভাইয়ের নাম মোহাম্মদ আরিফ।

শিক্ষা জীবন

১৯৫০ সালে তিনি কলকাতা সরকারি আর্ট ইনস্টিটিউট থেকে চারুকলায় স্নাতক পর্যায়ের শিক্ষা সমাপ্ত করেন। ১৯৫১ সালে ঢাকায় এসে নওয়াবপুর সরকারি উচ্চবিদ্যালয়ে চারুকলার শিক্ষক হিসেবে পড়াতে শুরু করেন তিনি। ১৯৫৪ সালে শিক্ষক হিসেবে যোগ দিয়েছিলেন জয়নুল আবেদীনের গড়া ঢাকা আর্ট কলেজে (চারুকলা)। জাপান সরকারের বৃত্তি নিয়ে চলে গিয়েছিলেন জাপানের টোকিওতে, চিত্রকলায় উচ্চ ডিগ্রী নেবার জন্য। ১৯৫৯ থেকে ১৯৬২ সাল পর্যন্ত সেখানেই ছিলেন। ১৯৮৭ সালে তিনি অধ্যাপক হোলেন, সে-বছরই গ্রহণ করলেন অবসরও।

পুরস্কার এবং সম্মাননা 
১৯৫৭ সালে ঢাকায় আয়োজিত জাতীয় চারুকলা প্রদর্শনীতে পেয়েছিলেন তার প্রথম পুরস্কার। ১৯৫৯ সালে টোকিওতে অনুষ্ঠিত প্রথম তরুণ শিল্পী প্রদর্শনীতে জুটেছিলো ‘স্টারলেম’ পুরস্কার। ১৯৬০ সালে সর্বজাপান প্রিন্ট প্রদর্শনীতেও একটা পুরস্কার এসেছিলো তার নামে। ১৯৬৯ সালে পেয়েছিলেন পাকিস্তানের প্রেসিডেন্ট প্রাইড অফ পারফরম্যান্স পদকও। এছাড়া তিনি একুশে পদক, স্বাধীনতা দিবস পুরস্কার, জাপানের সংস্কৃতিমন্ত্রীর পুরস্কারসহ বহু পুরস্কার লাভ করেন। তিনি ১৯৮৩ সালে একুশে পদক পান ।

প্রদর্শনী 
তার ছবির প্রদর্শনী হয়েছে অনেক অনেকবার। সবচেয়ে স্মরণীয় একক প্রদর্শনীগুলো হয়েছিলো ১৯৬০ সালে টোকিওর গ্যালারি ইয়োসিদোতে, ১৯৬৩ সালে বিজুতসু শিপ্পানায়, ২০টি ছবি নিয়ে ১৯৭৯ সালে দিল্লিতে দক্ষিণ এশীয় সাংস্কৃতিক উৎসবে বিশেষ প্রদর্শনী এবং ঢাকায় বেঙ্গল ফাউন্ডেশনে ২০০০ সালে। একক প্রদর্শনী হোয়েছে জাপানের মারুচিনি ও যুগোস্লাভিয়ার দ্যে যোশেফ ব্রজ টিটো গ্যালারিতেও। যুক্তরাষ্ট্র, লাহোর, করাচি, কলকাতা, জাপানসহ অনেক যৌথ প্রদর্শনীতেও গেছে তার ছবি।

মৃত্যু 
মোহাম্মদ কিবরিয়া ৭ই জুন ২০১১ সালে সকাল সাড়ে ৭টায় রাজধানীর একটি হাসপাতালে মৃত্যুবরণ করেছেন। মুত্যুকালে তার বয়স হয়েছিল ৮২ বছর।

তথ্যসূত্র

বহিঃসংযোগ

১৯২৯-এ জন্ম
২০১১-এ মৃত্যু
বাংলাদেশী পুরুষ চিত্রশিল্পী
ঢাকা বিশ্ববিদ্যালয়ের শিক্ষক
শিল্পকলায় একুশে পদক বিজয়ী
সংস্কৃতিতে স্বাধীনতা পুরস্কার বিজয়ী
প্রাইড অব পারফরম্যান্স প্রাপক
বীরভূম জেলার ব্যক্তি
গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বাংলাদেশী চিত্রশিল্পী
একুশে পদক বিজয়ী
স্বাধীনতা পুরস্কার বিজয়ী
অমূলক ভীতির তালিকা

ফোবিয়া বা অস্বাভাবিক ভীতিকে বর্ণনা করা হয় একটি স্থায়ী/দীর্ঘস্থায়ী ভয় হিসেবে যা কোনো বস্তু অথবা স্থান হতে পারে। যার ফলে ভুক্তভোগী বহুক্ষণ ধরে বাস্তবে রূপ নেবে ধারণা করে এর থেকে দূরে থাকে বা মানসিক চাপে থাকে এবং চিন্তার কথা কোনো কোনো সময় তা মারাত্মকও হয়। ভয় মনের অবচেতন স্তরের একটি বিশেষ মানসিক অবস্থা, যার নির্দিষ্টতা আছে কিন্তু ভয় যখন নির্দিষ্টতা অতিক্রম করে, একে ভয়রোগ/ভীতিরোগ/ফোবিয়া বলে। আমাদের অতি পরিচিত ভয়গুলো হচ্ছে অন্ধকারে থাকার ভয়, নির্দিষ্ট প্রাণীর ভয় (তেলাপোকা, সাপ, কেঁচো, জোঁক), অতিপ্রাকৃত বা অলৌকিক ব্যাপারে ভয়, কোনো নির্দিষ্ট স্থানের ভয় ইত্যাদি।

নিচের তালিকায় বিভিন্ন রকম ফোবিয়ার দেখা পাওয়া যাবে। অনেক ফোবিয়ার কথা বিভিন্ন ওয়েবসাইটে দেয়া আছে। কিছু কিছু সাইক্রিয়াট্রিক সাইট আছে যেগুলোতে এগুলোকে ক্যাটাগরি অনুযায়ী সাজানো হয়েছে, কিছু কিছুতে বিশদ বর্ণনা করা আছে প্রত্যেকটির। এখানে বিশদ বর্ণনা না করে শুধু তালিকায় নামগুলো যোগ করা হয়েছে।

মনস্তাত্ত্বিক অমূলক ভীতি 
অনেকক্ষেত্রে বিশেষজ্ঞরা ফোবিয়া কথাটি এড়িয়ে আরও বিশদভাবে ব্যাখ্যা করেন। যেমন: ব্যক্তিত্ব ডিসঅর্ডার, এঙ্গযাইটি ডিসঅর্ডার ইত্যাদি।

এই তালিকাটি অসম্পূর্ণ রয়েছে। আপনি এটি সম্প্রসারিত করে সাহায্য করতে পারেন।

সাংস্কৃতিক কুসংস্কার এবং বৈষম্য

জাতিগত কুসংস্কার এবং বৈষম্য 
মার্কিন-বিদ্বেষ(আমেরিকানফোবিয়া), ইউরোপ-বিদ্বেষ (ইউরোফোবিয়া), ফ্রান্স-বিদ্বেষ, স্পেন-বিদ্বেষ এবং ভারত-বিদ্বেষ (ইন্দোফোবিয়ার) মতো নির্দিষ্ট জাতি-বিদ্বেষী বা গণতন্ত্র-বিরোধী মনোভাবকে বোঝায় এমন মুদ্রার শব্দটি ব্যবহৃত হয়েছে প্রত্যয়- ফোবিয়া । প্রায়শই "অ্যান্টি-" উপসর্গটির একটি প্রতিশব্দ ইতোমধ্যে বিদ্যমান (যেমন, পোলোনোফোবিয়া বনাম অ্যান্টি- পোলোনিজম)। খ্রিস্টানফোবিয়া এবং ইসলামফোবিয়ার মতো পদে ধর্মবিরোধী অনুভূতি প্রকাশ করা হয়।

রোগ বা অসুস্থতা

সাংস্কৃতিক ঘটনা

প্রাকৃতিক বিজ্ঞানের ফোবিয়া 
প্রাকৃতিক বিজ্ঞানগুলিতে, শব্দ প্রত্যয়- ফোবিয়া/-ফোবিক শব্দগুলি সাধারণত কোন বস্তুর সাথে অন্য কোন বস্তু এড়ানো এবং বর্জনের প্রবণতা হিসেবে কাজ করে। প্রতিশব্দগুলির জন্য, এখানে দেখুন

তথ্যসূত্র 

অমূলক ভীতি
মনোস্তত্ত্ব
পোর্তু

পোর্তু (), যা স্থানীয় পর্তুগিজ ভাষায় ওপোর্তু নামেও পরিচিত, পর্তুগালের দ্বিতীয় বৃহত্তম শহর, এবং আইবেরীয় উপদ্বীপের অন্যতম প্রধান গ্রামীণ অঞ্চল। এর প্রশাসনিক আয়তন ৪১.৬৬ বর্গ কিলোমিটার বা ১৬ বর্গ মাইল, এবং জনসংখ্যা প্রায় ২ লক্ষ ২০ হাজার। পোর্তুর গ্রামীণ অঞ্চলের (যা এর প্রশাসনিক সীমাকে ছাড়িয়ে গেছে) জনসংখ্যা প্রায় ১১ লক্ষ, এবং এর আয়তন হচ্ছে , যা একে পর্তুগালের দ্বিতীয় বৃহত্তম গ্রামীণ অঞ্চলে পরিণত করেছে। পোর্তু মেট্রোপলিটান এলাকায় প্রায় ১৩ লক্ষ মানুষ বাস করে এবং গ্লোবালাইজেশন অ্যান্ড ওয়ার্ল্ড সিটিজ স্টাডিস গ্রুপ অনুযায়ী এটি গামা-শ্রেণীর একটি গ্লোবাল শহর হিসেবে পরিগণিত হয়েছে। এটি আইবেরীয় উপদ্বীপের চারটি গামা শহরের একটি। অপর তিনটি শহর হচ্ছে, মাদ্রিদ, লিসবন, এবং বার্সেলোনা।

পোর্তু শহর পর্তুগালের উত্তরে দোরু নদীর মোহনায় অবস্থিত। পোর্তু ইউরোপের অন্যতম প্রাচীন একটি শহর, এবং ১৯৯৬ সালে এটি ইউনেস্কো কর্তৃক একটি বিশ্ব ঐতিহ্যবাহী স্থান হিসেবে স্বীকৃতি লাভ করে। বেশ কয়েক শতক আগে এই শহরটি প্রতিষ্ঠিত হয়েছিলো। পূর্বে এটি ছিলো তৎকালীন রোমান সাম্রাজ্যের অংশ, এবং তখন এর নাম ছিলো ‘পোর্তুস ক্যাল’। ধারণা করা হয় এই নামটি থেকেই পরবর্তীকালে অনুবাদ ও উচ্চারণগত বিবর্তনের মাধ্যমে ‘পর্তুগাল’ শব্দটির আবির্ভাব। পর্তুগিজ ভাষায় ‘পোর্তু’ শব্দটি লেখার ক্ষেত্রে বিশিষ্ট নির্দেশকপদ যোগের দ্বারা o Porto ("বন্দরটি") আকারে সুনির্দিষ্টি করে লেখা হয়। যার উচ্চারণ অনেকটা ‘ওপোর্তু’-এর মতো। এর ফলশ্রুতিতে সৃষ্ট উচ্চারণের কারণে আধুনিক সাহিত্যের অনেক ভাষাভাষীর মানুষেরা এটিকে ওপোর্তু নামে জানেন।

পর্তুগালের অন্যতম বিখ্যাত একটি রপ্তানি পণ্য, পোর্ট দ্রাক্ষাসুরার নাম পোর্তু-র নামে নামকরণ করা হয়েছে। কারণ আজকের পোর্তু মহানগরী ও ভিলা নোভা দি গায়ার মদের কুঠুরিগুলো ছিলো এ অঞ্চলের মদ তৈরি ও রপ্তানির মূল কেন্দ্র। বর্তমানেও পোর্তুর অন্যতম প্রধান রপ্তানি পণ্যটি হচ্ছে এই পোর্ট দ্রাক্ষাসুরা।

তথ্যসূত্র

বহিঃসংযোগ 

  পোর্তু শহরের কাউন্সিলের সরকারি ওয়েবসাইট

পর্তুগালের শহর
ইউরোপের শহর
পর্তুগালের বিশ্ব ঐতিহ্যবাহী স্থান
খ্রিস্টপূর্ব ৩য় শতাব্দীতে প্রতিষ্ঠিত জনবহুল স্থান
আম্মিত

প্রাচীন মিশরীয় ধর্মে, আম্মিত () হল একটি মহিলা দানব যার দেহ গঠিত হয়েছে সিংহ, জলহস্তী এবং কুমিরের অংশ দিয়ে। প্রাচীন মিশরীদের জানা মতে এই তিনটি ছিল বৃহত্তম প্রাণী যারা "মানুষ ভক্ষণ" করে। এটি হল অন্ত্যোষ্টিক্রিয়ার দেবতা, তার নামের উপাদি গুলো হল "মৃতদের দেহ ভক্ষক"; "অন্তরের ভক্ষক" এবং "মৃত্যুর মহান"।

আম্মিত মিশরীয় পাতালে, দুয়াতের বিচারের মানদন্ডর নিকট বসবাস করে। দুই সত্যের ঘরে, আনুবিস একজন মানুষের হৃদয়কে তুলনা করে মাআত সাথে। মাআত হল সত্যের দেবী, যাকে কখনও কখনও প্রতীকীরূপে অঙ্কন করা হতো উটপাখির পালকের মত। যদি হৃদয় ঘাঁটি হিসেবে বিচার না হতো, তখন আম্মিত তাকে খেয়ে ফেলত এবং তাকে ওসাইরিস ও অমরত্বের দিকে যাত্রায় অনুমতি দেওয়া হতো না। একবার আম্মিত হৃদয়কে খেয়ে ফেললে, বিশ্বাস করা হয় যে আত্মা সবসময় অস্থির হয়ে যায়, একে বলা হয় "দ্বিতীয়বার মৃত্যু"। আম্মিতকে কখনও কখনও অগ্নির হ্রদেও দাঁড়েতে বলা হতো। কিছু ঐতিহ্যে, অযোগ্য হৃদয়গুলোকে মেরে ফেলার জন্য অগ্নিময় হ্রদে নিক্ষেপ করা হয়। কিছু পণ্ডিত বিশ্বাস করে যে আম্মিত এবং হ্রদ দুটি ধ্বংসের একই ধারণা প্রতিনিধিত্ব করে।

আম্মিততের উপাসনা হতো না এবং একে কখনও দেবী হিসেবে করা হয়নি। কিন্তু তার দেহ গঠিত করা হয়েছে সেই সব প্রাণী দ্বারা যা মিশরীয়রা ভয় করতো। তাদেরকে ভয় দেখানো হতো অস্থিরতা সাথে বেধে রাখার যদি আম্মতের নীতিনিয়ম না অনুসরণ করতো।

আরও দেখুন 
 প্রাচীন মিশরীয় ধর্ম
 বুক অফ দ্য ডেড
 মাআত
 সেখেমেত
 অগ্নির হ্রদ
 আনুবিস
 তাওয়ারেত
 দুয়াত

তথ্যসূত্র

বহিঃসংযোগ 
 Ammit in occultopedia

মিশরীয় দানব
মৃতের বই
পৌরাণিক জীব
মিশরীয় দেবতা
মিশরীয় দেবী
নারী কিংবদন্তি প্রাণী
পৌরাণিক দানব
ফসিলস্‌ (ব্যান্ড)

ফসিলস্‌, ১৯৯৮ খ্রিষ্টাব্দে প্রতিষ্ঠিত, পশ্চিমবঙ্গ, কলকাতাভিত্তিক একটি বাংলা রক ব্যান্ড। এই ব্যান্ডের এখনকার সদস্যরা রুপম ইসলাম (কণ্ঠশিল্পী ও গীতিকার), দীপ ঘোষ (গিটারবাদক ও কণ্ঠশিল্পী), অ্যালেন তেমজং আও (গিটারবাদক), প্রসেনজিৎ চক্রবর্তি (বেস গিটারবাদক ও কণ্ঠশিল্পী) এবং তন্ময় দাস (ড্রামসবাদক)।

ইতিহাস 
রুপম ইসলাম ১৯৯৮ সালে ব্যান্ডটি গঠন করেন। প্রথম স্টেজ শো হয় ৯ জানুয়ারি ১৯৯৯, কলকাতায়। এই শোতে দীপ ঘোষ গিটার বাজিয়েছিলেন। দীপ, ব্যান্ডটির নাম ফসিল্স রাখেন। নামটি রুপমের একটি লেখার থেকে অনুপ্রণিত, "খোড়ো আমার ফসিল, অনুভূতির মিছিল প্রতিক্রিয়াশীল কোনো বিপ্লবে"। ব্যান্ডের নাম ফসিলস হওয়ার কারণ প্রসঙ্গে রূপম বললেন, “রক গান তখন শ্রোতারা খুব একটা গ্রহণ করছিল না। তার পরও আমরা রক গান নিয়েই এগিয়েছি। আমাদের কাছে রক মিউজিককে মনে হয়েছিল আগামী প্রজন্মের গান। নানা ধরনের চাপ নিতে নিতে লিখেছিলাম খোঁড়ো আমার ফসিল, অনুভূতির মিছিল/প্রতিক্রিয়াশীল কোনো বিপ্লবে, শোনো তুমি কি আমার হবে? এখান থেকেই ফসিলস নামটা নির্বাচন করা হয়।”

কার্যক্রম
২০০৫ সালে ম্যানেজার পরীক্ষীত কে অব্যাহতি দেয়ার পর ফসিলস-এর ম্যানেজার হন রুপম ইসলাম এর স্ত্রী রূপসা দাশগুপ্ত এবং ব্যান্ডের গিটারবাদক ও কণ্ঠশিল্পী দীপ ঘোষ। ২০০৭ সালে “ঢাকা রক ফেস্ট” এ প্রথম বারের মত বাংলাদেশে উন্মুক্ত কনসার্টে অংশ নেন। এ অনুষ্ঠানে মাইলস ব্যান্ড সহ আরও শীর্ষস্থানীয় পাঁচটি বাংলাদেশের ব্যান্ড সঙ্গীত পরিবেশন করে।

সঙ্গীত সংকলন 
 ফসিল্‌স ৬ (২০১৯)
 ঘৃণা
 হৃদয় ভাঙবার গান
 দেওয়ালি পি

 ফসিল্‌স ৫ (২০১৭)
 পালাও
 স্তব্ধ জীবন
 জানলা
 মৃত মানুষ

 ফসিল্‌স ৪ (২০১৩)
 খোড়ো আমার ফসিলস
 বাঁদর
 হাজার বিছানা
 মহাকাশ
 বাড়ি এসো
 শয়তান
 রিসোলিউশন
 স্থাবর এবং অস্থাবর
 মৃত্যু

 ফসিল্‌স ৩ (২০০৯)
 স্বাভাবিক খুন
 মা
 দানবের উথথান
 গুরু
 ফিরে চলো
 বিদ্রোহের পাণ্ডুলিপি
 মমি
 ভূত আর তিলোত্তমা ১
 ধ্বংস রোমন্থন
 হাসপাতালে
 মৃত্যু মৃত্যু এর পরে
 রেললাইনে মৃত্যু
 সিজিওফ্রেনিক ব্রা
 ভূত আর তিলোত্তমা ২

 অপদার্থ (২০০৭)
 অপদার্থ

 মিশন এফ (২০০৬)
 ইতস্ততা
 সততার বিলাসিতা
 মানব বোমা
 ফ্রেন্ডশিপ চাই
 বন্ধু হে
 কিছুটা সময়
 বিষাক্ত মানুষ
 একা নও
 শোনো আমরা কি সবাই
 হারি না
 
 
 ফসিল্‌স ২ (২০০৪)
 কেন করলে
 মানব বোমা
 ছল
 হারানো পদক
 তৃতীয় বিশ্ব
 অ্যাসিড
 ২৯ শে অক্টোবর
 বাইসাইকেল চোর
 শাস্তি
 
 
 ফসিল্‌স (২০০২)
 আরো একবার
 একলা ঘর
 নেমেসিস
 হাসনুহানা
 দ্যাখো মানসী
 বিষাক্ত মানুষ
 নিষ্ক্রমণ
 মিলেনিয়াম

তথ্যসূত্র

বহিঃসংযোগ 
 অফিশিয়াল ওয়েবসাইট
 ফসিম্স ফোর্স
 Last.fm-এ
 প্রতিবেদন, টেলিগ্রাফ ইন্ডিয়া।

বাংলা ব্যান্ড
সঙ্গীত দল
ভারতের ব্যান্ড
মাআত

মাআত অথবা মাʻআত () (ধারণা করা হয় যে এর উচ্চারণ [muʔ.ʕat] করা হতো), মাত "māt" অথবা মায়েত "mayet" ও উচ্চারণ করা হতো, প্রাচীন মিশরীয় ধারণা অনুসারে তিনি ছিলেন সত্য, ভারসাম্য, আদেশ, আইন, নৈতিকতা এবং ন্যায়পরায়ণতার দেবী। মাআত হলেন একজন দেবী যিনি তারকা, ঋতু এবং জন্ম-মৃত্যুও নিয়ন্ত্রণ করেন। তিনি মহাবিশ্বের সৃষ্টির মুহূর্তের চরম বিশৃঙ্খলা থেকে সব কিছুকে একটি শৃঙ্খলাবদ্ধ অবস্থায় নিয়ে আসেন।

প্রাথমিক নথিপত্রে বিদ্যমান তথ্য থেকে জানা যায় যে এই জীবন, পরবর্তী জীবন, প্রকৃতি এবং সমাজের জন্য মাআত হলেন একটি বিধান। এটি নথিভুক্ত করা হয়েছিল পুরাতন রাজ্যের পিরামিড টেক্সটে (সি.২৭৮০-২২৫০ খ্রিস্টপূর্ব)।

আমাতের মন্দির 
আমাতের গুরুত্ব সত্ত্বেও, প্রথম প্রামাণ্য তথ্য অনুসারে, মাআতের জন্য যে মন্দির উৎসর্গ করা হয়েছে তা নতুন রাজ্যের (সি. ১৫৬৯ থেকে ১০৮১ খ্রিস্টপূর্ব) যুগে করা হয়। আমেনহোতেপ III, কারণাক কমপ্লেক্সে একটি মন্দিরের কর্মভার অর্পণ করেন, কিন্তু টেক্সটুয়াল বা মূলগ্রন্থ প্রমাণ করে যে, মাআতের অন্যান্য মন্দির মেমফিস এবং দেইর এল-মেদিনাতে রয়েছে।

৪২ স্বীকারোক্তি (আনির প্যাপিরাস) 
১. আমি পাপ করিনি।
২. আমি উৎপীড়নের সঙ্গে দস্যুতা করিনি।
৩. আমি চুরি করিনি।
৪. আমি মানুষ মারিনি।
৫. আমি খাদ্যশস্য চুরি করিনি।
৬. আমি অপহরণ করিনি।
৭. আমি দেবতার সম্পদ চুরি করিনি।

তথ্যসূত্র

বহিঃসংযোগ 
 মিশর: প্রাচীন মিশরে আইন এবং বৈধ ব্যবস্থা লেখেছেন মার্ক অ্যান্ড্রুজ।

মিশরীয় দেবতা
মিশরীয় দেবী
মৃতের বই
প্রাচীন মিশরীয় ধারণা
হেলমেট

হেলমেট মাথার সুরক্ষার জন্য ব্যবহৃত একধরনের শিরোস্ত্রাণ বা মাথার বর্ম বিশেষ। হেলমেট মাথাকে বাইরের আঘাত থেকে রক্ষা করে। কিছু কিছু ক্ষেত্রে আনুষ্ঠানিকতা বা প্রতিকী হেলমেটও ব্যবহৃত হয় যে সবে মাথার সুরক্ষার কোন ব্যবস্থা থাকে না (যেমন: ইংরেজ পুলিশদের ব্যবহৃত হেলমেট)। সর্বপ্রথম খ্রিস্টপূর্ব ৯০০ সালে অ্যাসিরীয় সৈন্যদের হেলমেট ব্যবহারের কথা জানা যায়। এই হেলমেট গুলো মোটা চামড়া বা ব্রোঞ্জ দিয়ে তৈরি করা হতো এবং যুদ্ধক্ষেত্রে ভোঁতা বস্তু, তলোয়ার ও তীরের আঘাত থেকে মাথার সুরক্ষার জন্য ব্যবহার করা হতো। সৈন্যরা এখনও হেলমেট ব্যবহার করে, কিন্তু এখনকার হেলমেটগুলো সাধারণত প্লাস্টিক বা এ জাতীয় হালকা উপাদান দিয়ে তৈরি করা হয়। আধুনিক সমাজে মোটরসাইকেল ও বাইসাইকেল আরোহীরা, ভবন নির্মাণ শ্রমিকেরা ও দমকল বাহিনীর সদস্যরা হেলমেট বা প্রতিরক্ষামূলক শিরোস্ত্রাণ ব্যবহার করেন।

তথ্যসূত্র

নিরাপত্তা
হেলমেট
উষ্ণীশ
নিরাপত্তা (দুর্ঘটনা থেকে)
দ্য নাইন লাইভস অফ ক্লোয়ি কিং

দ্য নাইন লাইভস অফ ক্লোয়ি কিং ক্লোয়ি কিং এর নয় জীবন একটি মার্কিন টেলিভিশনের ধারাবাহিক নাটক যা ১৪ই জুন ২০১১ থেকে এবিসি ফ্যামিলি চ্যানেলে দেখানো হচ্ছে। সেলিয়া থমসনের লেখা একই নামের বই এর কাহিনীর উপর ভিত্তি করে এক ঘণ্টার এই নাটকটি প্রস্তুত করা হয়েছে।.

কাহিনীর সারসংক্ষেপ 
গল্পের নায়িকা ক্লোয়ি কিং, এক কিশোরী, সে তার মৃত্যুর পর বুঝতে পারে তার বিড়ালের ন্যায় কিছু ক্ষমতা রয়েছে, যার মধ্যে নয়বার জীবন লাভ, অতিমানবীয় গতী, শক্তি, শ্রুতি, তৎপরতা এবং বিড়ালের মত যে কোন বস্তু আরোহণ করবার সামর্থ্য। এক রহস্যময় ব্যক্তি তার পিছু নিয়েছে একথা বুঝতে পেরে সে ব্যাপারটা আরো গভীর ভাবে খুঁজতে গিয়ে জানতে পারে ও এক প্রাচীন গোত্রের বংশধর। সে আরো জানতে পারে, একদল আততায়ী তার জাতিকে হাজার বছর ধরে শিকার করে আসছে আর সে আততায়ীদের হাত থেকে এই প্রাচীন গোত্রটিকে রক্ষা করবার একমাত্র চাবি।

কলা-কুশলী 
 ‘স্কাইলার স্যামুয়েলস’ অভিনয় করেছেন ক্লোয়ি কিং হিসেবে – মাই নামক এক প্রাচীন জাতির বংশধর। ধরে নেয়া হচ্ছে এ প্রাচীন জাতি রক্ষা করবার জন্যই তার আর্বিভাব। যদিও তার জন্ম ইউক্রেইন কিন্তু তার পালক পিতা তাকে আমেরিকায় নিয়ে আসে
 ‘এমি পিৎজ’ অভিনয় করেছেন মেরেডিথ কিং হিসেবে- ক্লোয়ি কিং এর পালক মা।
 ‘গ্রে ডেমন’ ব্রায়ান চরিত্রে – যে ক্লোয়িকে হত্যা করে মাই জাতীকে নিশ্চিহ্ন করে দিতে চাচ্ছে তার ছেলে।
 ‘গ্রেস ফিপস’ অভিনয় করেছেন এমি হিসেবে- ক্লোয়ির বন্ধু
 ‘বেঞ্জামিন স্টোন’ অভিনয় করেছেন অ্যালেক চরিত্রে – মাই জাতির বংশধরদের একজন যে আত্মরক্ষা করবার জন্য ক্লোয়ির কাছে আত্মপ্রকাশ করে।
 ‘অ্যালিসা ডিয়াজ’ অভিনয় করেছেন জেসমিন চরিত্রে –মাই জাতির আরেক বংশধর যে ক্লোয়িকে নিরাপদে রাখবার কাজে নিয়োজিত।
 ‘কি হং লি’ পল চরিত্রে অভিনয় করেছেন। ক্লোয়ির আরেক বন্ধু।

পর্ব 
মূল প্রবন্ধঃ পর্ব সূচী

{| class="wikitable" style="text-align: center;"
|-
! style="padding: 0 8px;" colspan="2" rowspan="2"| মৌসুম
! style="padding: 0 8px;" rowspan="2"| পর্ব
! colspan="2"| প্রথম সম্প্রচার
! style="padding: 0 8px;" rowspan="2"| ডিভিডি প্রকাশের তারিখ
|-
! style="padding: 0 8px;"| মৌসুম শুরু
! style="padding: 0 8px;"| মৌসুম শেষ
|-
 |style="background: #940909;"|
 |১
 | প্রযোজ্য নহে
 |{প্রথম প্রচার|২০১১|৬|১৪
 |প্রযোজ্য নহে
 |প্রযোজ্য নহে
|}

পাদটীকা

বহিঃসংযোগ 
 
 
 The Nine Lives of Chloe King at tv.com

মার্কিন টেলিভিশন ধারাবাহিক‎
২০১০-এর মার্কিন টেলিভিশন ধারাবাহিক
২০১১-এর মার্কিন টেলিভিশন ধারাবাহিক
মার্কিন অ্যাকশন টেলিভিশন ধারাবাহিক
ইংরেজি ভাষার টেলিভিশন অনুষ্ঠান
ডিগ

ডিগ () হচ্ছে একটি সামাজিক যোগাযোগ ওয়েবসাইট। সামাজিক ও ব্যবসায়িক খবর হচ্ছে এই সাইটের মূল বিষয়। এলেক্সা ডট কম অনুসারে (১১ই জুন,২০১১ তারিখ) ডিগ ডট কমের ওয়েবসাইট ট্রাফিক র‌যাংক হচ্ছে ১৪৩ তম। কোয়ান্টকাষ্ট ধারণা করে আমেরিকাতেই শুধু ডিগের প্রতি মাসে ৮.৫ মিলিয়ন ইউনিক ব্যবহারকারী আছে। কেভিন রোজ, ওয়েন বার্য়ন, রন গরোদেজস্কি ও জয় এ্যাডেলসন ২০০৪ সালের নভেম্বরে ডিগের পরীক্ষামূলক সংস্করণ প্রকাশ করে। জুলাই ২০০৫ এ সাইটটির ২.০ ভার্সন প্রকাশ হয়। মে ২০০৯ থেকে ফেইসবুকের মাধ্যমে ডিগ সাইটে প্রবেশের সুবিধা চালু হয়।

তথ্যসূত্র

বহিঃসংযোগ 
 Official site
 Inc. Magazine profile of Kevin Rose

মার্কিন যুক্তরাষ্ট্রের সংবাদ ওয়েবসাইট
সামাজিক তথ্য প্রক্রিয়াজাতকরণ
সান ফ্রান্সিসকো ভিত্তিক সংস্থা
শর্টি পুরস্কার বিজয়ী
২০০৪-এ প্রতিষ্ঠিত ইন্টারনেট সম্পত্তি
নিউইয়র্ক সিটি ভিত্তিক কোম্পানি
বিবাচনকৃত সৃষ্টিকর্ম
সামাজিক সফটওয়্যার
মেছোবাঘ

মেছোবাঘ (বৈজ্ঞানিক নাম: Prionailurus viverrinus) মাঝারি আকারের বিড়ালগোত্রীয় দক্ষিণ এবং দক্ষিণ-পূর্ব এশিয়ার স্তন্যপায়ী বন্যপ্রাণী। জনবসতি স্থাপন, কৃষিজমিতে রূপান্তর ও অন্যান্য কারণে বাঘরোলের আবাসস্থল জলাভূমিগুলো দিন দিন সংকুচিত ও হ্রাস পাওয়াই এর মূল কারণ। তাই আইইউসিএন ২০০৮ সালে মেছোবাঘকে বিপন্ন প্রজাতির তালিকায় অর্ন্তভুক্ত করে।

বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

মেছোবাঘ সাধারণত জলাভূমি, বরাবর নদী, প্রবাহ, অশ্বখুরাকৃতি হ্রদ, জলাভূমি, এবং ম্যানগ্রোভতে বাস করে। এদের উপস্থিতি সেখানকার জলাভূমির অবস্থার ভালো-মন্দ নির্ধারণে সাহায্য করে। এরা সাঁতারে পারদর্শী হ‌ওয়ায় এধরনের পরিবেশে সহজেই খাপ খাওয়াতে পারে। এদের গায়ে ছোপ ছোপ চিহ্ন থাকার জন্য চিতাবাঘ বলেও ভুল করা হয়। ভারতের পশ্চিমবঙ্গে এটিকে সেই রাজ্যের 'রাজ্য প্রাণী' তকমা দেওয়া হয়েছে এবং এই রাজ্য বর্তমানে বাঘরোল সংরক্ষণে ও তাদের সংখ্যা বৃদ্ধিতে আশার আলো দেখিয়েছে।

চিত্রশালা

তথ্যসূত্র

বহিঃসংযোগ 
 অস্তিত্ব সংকটে মেছোবাঘ বাংলাদেশ প্রতিদিন, ৬ জুন ২০১৮, পেছনের পৃষ্ঠা, কলাম ৮। 
 Fishing Cat Working Group
 ARKive: Prionailurus viverrinus with images and movies

দক্ষিণ এশিয়ার স্তন্যপায়ী
নেপালের স্তন্যপায়ী
বাংলাদেশের স্তন্যপায়ী
ভারতের স্তন্যপায়ী
বিড়াল
পশ্চিমবঙ্গের প্রতীকসমূহ
১৮৩৩-এ বর্ণিত স্তন্যপায়ী
এডওয়ার্ড টার্নার বেনেট কর্তৃক নামকরণকৃত ট্যাক্সা
শ্রীলঙ্কার স্তন্যপায়ী
বার্মার স্তন্যপায়ী
থাইল্যান্ডের স্তন্যপায়ী
কম্বোডিয়ার স্তন্যপায়ী
ওয়াহাকা

ওয়াহাকা () মেক্সিকো একটি অঙ্গরাজ্য। ১৮২৩ সালে যুক্তরাষ্ট্রের ৪৭তম অঙ্গরাজ্য হিসেবে নিউ মেক্সিকো অন্তর্ভুক্ত হয় উত্তর আমেরিকার দেশ মেক্সিকোর রাজধানী।

তথ্যসূত্র

বহিঃসংযোগ 

  Official site of the State Government 
  The Oaxaca Times 
   Oaxaca's Tourist Guide, on the web since 1995
 
 Mexican and Central American Archaeological Projects – Electronic articles published by the Division of Anthropology, American Museum of Natural History
 A political analysis of the Oaxaca Commune
 The Art of Revolution – Read how the people of Oaxaca support their cause by selling art

মেক্সিকোর শহর
মেক্সিকোর রাজ্য